เรื่องร้องเรียน: 1. บ้านข้างเคียงปล่อยสัตว์เลี้ยงโดยไม่รับผิดชอบอยู่บริเวณทางเข้าออกต้นซอยทุกวัน วันละหลาบเวลาจำนวน 6 ตัว โดยให้วิ่งอิสระ ซึ่งเป็นทางเข้าออกเดียวของบ้านหลายสิบหลัง มีผู้เดือดร้อนมากมายเกิน 7 รายที่ถูกกัด เคยแจ้งทั้งตำรวจ สำนักงานเขต(สิ่งแวดล้อม) ไม่สามารถจัดการปัญหานี้ได้ ผมเองถูกกัดและไม่ได้รับการแสดงความรับผิดชอบใดๆ แต่สิ่งที่เสียหายคือจิตใจ เนื่องจากเป็นทางเข้าออกเดียว เดือดร้อนมากครับ   เวลาแจ้งสำนักงานเขต เค้าจะอ้างว่าเค้าดูแลการปล่อยสุนัขอย่างดีให้วิ่งในที่จำกัด ซึ่งความจริงแล้วตัวบ้านของเจ้าของหมา ไม่มีรั้วและบริเวณ ซึ่งถนนหน้าบ้านเป็นที่สาธารณะไม่ควรจะมีใครได้รับความเดือดร้อนหรือต้องคอยหวาดระแวงจากการเข้าออกถนนเส้นนี้ครับ
การดำเนินการของเจ้าหน้าที่: เจ้าหน้าที่เข้าตรวจสอบบ้านหลังดังกล่าวไม่พบว่ามีการปล่อยสุนัขออกมาภายนอกบ้าน ผู้ดูแลแจ้งว่าจะปล่อยสุนัขออกนอกบ้านช่วงเวลา เช้า เที่ยง เย็น ไม่เกินครั้งละ 15 นาที เจ้าหน้าที่ได้ออกแบบตรวจแนะนำของเจ้าพนักงานตามพระราชบัญญัติการสาธารณสุข พ.ศ. 2535 ให้ผู้ดูแลสุนัขหากจะนำสุนัขออกจากภายในบริเวณบ้านให้ควบคุมสุนัขโดยใช้สายลากจูง
ความเห็นของผู้แจ้ง: ขอขอบคุณที่ช่วยมาตรวจสอบนะครับ ถึงแม้เค้าจะยังปล่อยทุกวันเหมือนเดิม แต่อย่างน้อยก็ยังรู้ว่ามีหน่วยงานที่ให้ความสำคัญของการร้องเรียนของประชาชนใน กทม. เป็นกำลังใจให้ครับ
พื้นที่: แขวงคลองเจ้าคุณสิงห์ เขตวังทองหลาง กรุงเทพมหานคร